
LIETUVOS RESPUBLIKOS SEIMAS

NUTARIMAS
DĖL LIETUVOS RESPUBLIKOS SEIMO SPECIALIOSIOS TYRIMO KOMISIJOS PATEIKTŲ SIŪLYMŲ PRADĖTI APKALTOS PROCESĄ LIETUVOS RESPUBLIKOS SEIMO NAREI NERINGAI VENCKIENEI PAGRĮSTUMUI IŠTIRTI IR IŠVADAI DĖL PAGRINDO PRADĖTI APKALTOS PROCESĄ PARENGTI SUDARYMO

Lietuvos Respublikos Seimas, vadovaudamasis Lietuvos Respublikos Seimo statuto 231 ir 232 straipsniais, n u t a r i a:

1 straipsnis.
Sudaryti Lietuvos Respublikos Seimo specialiąją tyrimo komisiją pateiktų siūlymų pradėti apkaltos procesą Lietuvos Respublikos Seimo narei Neringai VENCKIENEI pagrįstumui ištirti ir išvadai dėl pagrindo pradėti apkaltos procesą parengti (toliau – Komisija) iš 12 Seimo narių:
1) Audronius AŽUBALIS;
2) Algimantas DUMBRAVA;
3) Eugenijus GENTVILAS;
4) Povilas GYLYS;
5) Vanda KRAVČIONOK;
6) Albinas MITRULEVIČIUS;
7) Marija Aušrinė PAVILIONIENĖ;
8) Ričardas SARGŪNAS;
9) Vytautas SAULIS;
10) Algis STRELČIŪNAS;
11) Stasys ŠEDBARAS;
12) Mečislovas ZASČIURINSKAS.



2 straipsnis.
Komisijos pirmininku paskirti Vytautą SAULĮ, pirmininko pavaduotoju – Eugenijų GENTVILĄ.

3 straipsnis.
Pavesti Komisijai tyrimą atlikti ir išvadą parengti iki 2013 m. gruodžio 5 d.

4 straipsnis.
Nutarimas įsigalioja nuo priėmimo.

